cyanic-selkie/wikianc huggingface dataset:
Verax
Հեղինակների խոսքով՝ այս ֆիլմը առաջինն է Սնոուդենի մասին պատմող ֆիլմերից ։
Սյուժե
Ֆիլմը բաղկացած է չորս մասերից։ Առաջինում ԿՀՎ-ի աշխատակիցները քննարկում են Սնոուդենի գործը ։ Երկրորդ մասում հայտնվում է լրագրողը, որը Սնոուդենի հետ նամակագրական կապի մեջ է գտնվում ։ Երրորդ մասում հոնկոնգյան ոստիկանները և ՉԺՀ Պետական անվտանգության նախարարության աշխատակիցները քննարկում են իրավիճակը և փորձում են գտնել Էդվարդ Սնոուդենին ։ Չորրորդ մասում մամուլի ներկայացուցիչների առաջ հայտնվում է ինքը՝ Սնոուդենը ։ Ֆիլմի վերջում ցուցադրված են վավերագրական դրվագներ Սնոուդենի՝ The Guardian թերթի լրագրողին տված հարցազրույցից։ Ավարտական ենթագրերը տեղեկացնում են, որ Սնոուդենը լքել է Հոնկոնգը հունիսի 23-ին։ Ֆիլմում հատուկ ուշադրություն է դարձված Հոնկոնգի Mira հյուրանոցին, որտեղ է բնակվել Սնոուդենը, ինչպես նաև Ռուբիկի խորանարդին, որը, «Ֆրանս Պրեսս» գործակալության տվյալներով, Սնոուդենը օգտագործել է այն The Guardian-ի լրագրողի հետ հանդիպման ժամանակ։ Նախագծի ռեժիսորներից մեկը հակիրճ բնաութագրել է ֆիլմը որպես «րոպեական նկարահանում»։
Դերերում
Ֆիլմի դերասանական կազմը բաղկացած է ոչ պրոֆեսիոնալ դերասաններից՝ չորս ռեժիսորների ընկերներից։
Արտաքին հղումներ
Կատեգորիա:2013 ֆիլմեր Կատեգորիա:Կարճամետրաժ ֆիլմեր Կատեգորիա:ՅուԹյուբի տեսահոլովակներ Կատեգորիա:Էդվարդ Սնոուդեն Կատեգորիա:Անգլերեն ֆիլմեր
Բելովոդսկի գյուղական խորհուրդ (Ռոմենսկի շրջան)
Բելովոդսկի գյուղական խորհուրդ  (Біловодська сільська рада), Ուկրաինայի Սումիի մարզի Ռոմենսկի շրջանում ։
Արտաքին հղումներ
Կատեգորիա:Ուկրաինայի բնակավայրեր
Լենինսկոե (գյուղ, Սախնովշչինսկի շրջան)
Լենինսկոե (Ленінське), գյուղ Ուկրաինայի Խարկովի մարզի Սախնովշչինսկի շրջանում։ Հիմնադրվել է 1924 թվականին։
2001 թվականի տվյալներով Լենինսկոե գյուղում բնակվում էր 58 մարդ։ Բնակավայրը զբաղեցնում է 0,34 կմ² տարածք։ Բնակչության խտությունը կազմում էր 170,59 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Սախնովշչինսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1924 թվականին հիմնադրված բնակավայրեր
Յո-Ինգե Բերգետ
Յո-Ինգե Բերգետ (Jo Inge Berget; սեպտեմբերի 11, 1990 թվական, Հադլենդ, Նորվեգիա), նորվեգացի ֆուտբոլիստ, «Մալմյո» ֆուտբոլային ակումբի և Նորվեգիայի ֆուտբոլի ազգային հավաքականի հարձակվող։
Ակումբային կարիերա
Բերգետը սկսել է իր ֆուտբոլային կարիերան «Լյուն» ֆուտբոլային ակումբում։ 2008 թվականին նա տեղափոխվել է Իտալիա, որտեղ սկսել է հանդես գալ «Ուդինեզեի» երիտասարդական թիմի կազմում։ Հիմնական կազմում Յո-Ինգեն այդպես էլ չի հաստատվում, այդ իսկ պատճառով 2009 թվականին կնքելով վարձավաճարային պայմանագիր ետ է վերադառնում «Լյուն»։ Ֆուտբոլի Նորվեգիայի առաջնությունում ֆուտբոլիստը անցկացնում է մեկ մրցաշրջանի, որի ընթացքում մասնակցում է 27 հանդիպման և դառնում է 5 գոլի հեղինակ։ Հաջորդ մրցաշրջանում Բերգետը կրկին վարձավճարով հանդես է գալիս «Ստրյոմսգոդսետի» կազմում։ 2010 թվականի մարտի 14-ին «Կոնգսվինգերի» դեմ խաղում, ֆուտբոլիստը կատարում է իր նորամուտը նոր ակումբի կազմում ։ Մարտի 21-ին «Հյոուգեսունի» դեմ խաղում Բերգետը հեղինակում է իր առաջին գնդակը նոր թիմի կազմում ։ Վարձավճարային պայմանագրի ժամկետի լրանալուց հետո «Ուդինեզեն» վաճառում է նրան «Մոլդե» ֆուտբոլային ակումբին։ 2011 թվականի օգոստոսի 22-ին «Լիլեստրյոմի» դեմ խաղում Բերգետը կատարում է իր նորամուտը արդեն նորվեգական նոր թիմի կազմում ։ Հոկտեմբերի 2-ին «Տրոմսյոի» դեմ խաղում նա հեղինակում է իր առաջին գոլը «Մոլդեի» կազմում ։ 2011 և 2012 թվականներին Բերգետը «Մոլդեի» հետ երկու անգամ հաղթանակ է տանում Նորվեգիայի ֆուտբոլի առաջնությունում։
2014 թվականի սկզբին Բերգետը տեղափոխվում է ուելսական «Քարդիֆ Սիթի»։ Փետրվարի 22-ին «Հալլ Սիթիի» դեմ խաղում նա փոխարինելով Ֆրեյզեր Քեմբելին՝ կատարում է իր նորամուտը Անգլիական Պրեմիեր Լիգայում ։ Ամռանը՝ խաղային պրակտիկա ստանալու նպատակով Յո-Ինգեն համալրում է շոտլանդական «Սելտիկի» կազմը։ Օգոստոսի 13-ին «Սենտ-Ջոնստոնի» դեմ խաղում նա կատարում է իր նորամուտը՝ արդեն շոտլանդական Պրեմիեր Լիգայում ։ Օգոստոսի 16-ին «Դանդի Յունայթեդի» դեմ խաղում Բերգետը դուբլի հեղինակ է դառնում և այդպիսով «կելտերի» կազմում բացում է իր գոլերի հաշիվը ։
2015 թվականի սկզբին Յո-Ինգեն երեք տարի ժամկետով պայմանագիր է կնքում շվեդական «Մալմյոյի» հետ։ Ապրիլի 6-ին «Սունդսվալի» դեմ խաղում նա կատարում է իր նորամուտը Շվեդիայի առաջնությունում ։ Իր նորամուտային խաղում Բերգետը դուբլի հեղինակ է դառնում և այդպիսով նոր ակումբի կազմում բացում է իր գոլերի հաշիվը։ Օգոստոսին Չեմպիոնների Լիգայի ընտրական խաղում Յո-Ինգեն կրկին դուբլի հեղինակ է դառնում, ընդ որում այս անգամ նա երկու անգամ գրավում է իր նախկին ակումբի՝ «Սելտիկի» դարպասը ։
Միջազգային կարիերա
Բերգետը հանդես է եկել երկրի տարբեր տարիքային հավաքականներում։ 2012 թվականի հունվարի 18-ին Թայլանդի ազգային հավաքականի դեմ խաղում Յո-Ինգեն կատարել է իր նորամուտը Նորվեգիայի հավաքականի կազմում ։
2013 թվականի հունիսին Յո-Ինգեն Իսրայելում անցկացվող Եվրոպայի երիտասարդական առաջնությանը մասնակցելու համար հայտավորվում է երկրի երիտասարդական հավաքականի կազմում։ Այդ առաջնությունում նա դուրս է գալիս խաղադաշտ արդեն որպես հավաքականի ավագ։ Խմբային փուլի Անգլիայի երիտասարդական հավաքականի դեմ խաղում Բերգետը գոլի հեղինակ է դառնում, ինչի շնորհիվ Նորվեգիան հաղթանակ է տանում այդ մրցավեճում ։ Այդ առաջնությունում նա նաև մասնակցում է Իսրայելի և Իսպանիայի երիտասարդական հավաքականների դեմ խաղերին։
2015 թվականի սեպտեմբերի 6-ին 2016 թվականի Եվրոպայի առաջնության ընտրական՝ Խորվաթիայի ազգային հավաքականի դեմ խաղում, Բերգետը հեղինակում է իր առաջին գոլը երկրի ազգային հավաքականի կազմում ։
Ձեռքբերումներ
«Մոլդե»
Արտաքին հղումներ
Կատեգորիա:Նորվեգացի ֆուտբոլիստներ Կատեգորիա:Նորվեգիայի հավաքականի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Պրեմիեր Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Այնթապի բերդ
Այնթապի բերդ (Gaziantep Kalesi), բերդ Թուրքիայի Այնթապ (Գազիանթեպ) քաղաքի կենտրոնում գտնվող բլրի գագաթին։ Առաջին անգամ որպես դիտակետ օգտագործվել է Խեթական կայսրության ժամանակ։ Այն ընդարձակվել և վերածվել է ամրոցի հռոմեական տիրապետության ժամանակ։ Ամրոցը լրջորեն տուժել է 2023 թվականի փետրվարին տեղի ավերիչ երկրաշարժերից ։
Պատմություն
Բլրի գագաթն առաջին անգամ որպես դիտակետ օգտագործվել է Խեթական կայսրության կողմից։ Հետագայում այն ընդլայնվել է և վերածվել գլխավոր ամրոցի՝ Հռոմեական կայսրության կողմից մ.թ. 2-րդ և 3-րդ դարերում ։ Ամրոցը վերակառուցվել և ընդարձակվել է Բյուզանդիայի կայսր Հուստինիանոս I-ի օրոք մ.թ. 527-ից մինչև 565 թվականներին ։ Շրջանաձև ամրոցի շրջագիծը 1200 մետր է (3900 ոտնաչափ)։ Պարիսպները կառուցված են քարից, իսկ ամրոցն ունի 12 բաստիոն։
Ամրոցը բազմիցս վերակառուցվել է։ Այստեղ փոփոխություններ են տեղի ունեցել 12-13-րդ դարերում, ինչպես նաև Օսմանյան կայսրության օրոք, և այն կարևոր դեր է խաղացել 20-րդ դարի սկզբին Թուրքիայի անկախության պատերազմի ժամանակ։
2023 թվականի փետրվարի 6-ին ամրոցը լրջորեն վնասվել է երկու հաջորդական երկրաշարժերից։ Արևելյան և հարավային բաստիոններից մի քանիսը փլուզվել են, իսկ ամրոցի շուրջ երկաթե ճաղավանդակները և պատերը լրջորեն վնասվել են ։
Գոյֆելդեն
Գոյֆելդեն (Gäufelden), կոմունա Գերմանիայում, Բադեն Վյուրտեմբերգ երկրամասում։
Կոմունան ստորաբաժանվում է 3 գյուղական համայնքների։
Արտաքին հղումներ
Կատեգորիա:Գերմանիայի քաղաքներ
Ֆենոտիպ
Ֆենոտիպ (φαίυω - պարզել, հայտնաբերել և տիպ), օրգանիզմի անհատական զարգացման պրոցեսում ձևավավորված արտաքին հատկությունների և հատկանիշների ամբողջություն։
«Ֆենոտիպ» տերմինն առաջարկել է դանիացի գենետիկ Վիլհելմ Յոհանսենը 1909 թվականին, ի տարբերուրություն գենոտիպ և գեներ հասկացությունների։ Հաճախ ֆենոտիպ տերմինն օգտագործվում է նեղ իմաստով՝ նշելու համար որևէ կոնկրետ գենի փոփոխության հետևանքն օրգանիզմում։ Ֆենոտիպը կախված է գենոտիպից, ձևավորվում է նրա և շրջապատող միջավայրի փոխազդեցության պրոցեսում՝ օնտոգենեզի ընթացքում։ Իր հերթին ֆենոտիպը կարող է ազդել գենոտիպի վրա․ օրինակ, ԴՆԹ-ի սինթեզը և մոդիֆիկացիաները վերահսկող ֆերմենտային համակարգերի գործունեության հետևանքով կարող են առաջանալ գեների կառուցվածքի կամ կարգավորման մեխանիզմների փոփոխություններ։ Ուստի, գենոտիպը և ֆենոտիպը գտնվում են դիալեկտիկական փոխկապակցության մեջ։
Ֆեների շարքում առաջնային դեր ունի որոշակի ՌՆԹ-ների (Նուկլեինաթթուներ) և պոլիպեպտիդների մոլեկուլների առկայությունը, նրանք գեների գործունեության անմիջական արգասիքներն են, ընդ որում յուրաքանչյուր այդպիսի մոլեկուլի գոյությունը հետևանք է մեկ գենի աշխատանքի։ Քանի որ պոլիպեպտիդները բջջի կարևորագույն տարրերի՝ սպիտակուցների, այդ թվում՝ ֆերմենտների, հիմնական (հաճախ՝ միակ) բաղադրամասերն են, ապա նրանք վերջին հաշվով պայմանավորում են մնացած բոլոր ֆեների ձևավորումը։
Հայտնի են մի շարք օրգանիզմների (բակտերիաներ, դրոզոֆիլ, մարդ և այլն) շատ ֆեների ձևավորման մեխանիզմները, սակայն դրանք ֆենոտիպի աննշան մասն են կազմում։ Ֆենոտիպի գոյացման մեխանիզմների պարզաբանումն ունի կարևոր տեսական և գործնական նշանակություն։
Կատեգորիա:Գենետիկա
Աշխատանք
Աշխատանք, ամենից առաջ մարդու և բնության միջև տեղի ունեցող պրոցես, որի ընթացքում մարդը նպատակահարմար արտադրողական գործունեությամբ ձևափոխում է բնության առարկաները՝ իր պահանջմունքները բավարարելու համար. մարդկանց գոյության պայման, մշտական, բնական անհրաժեշտություն, առանց որի չէր լինի մարդկային կյանքը։ Աշխատանքը բացառապես հատուկ է մարդուն և վճռական դեր է ունեցել նրա ձևավորման գործում։ Աշխատանքն անխզելիորեն կապված է մարդկային հասարակության զարգացման հետ։ Աշխատանքի օգնությամբ են ստեղծվել մարդկության բոլոր բարիքները։
Աշխատանքի ոլորտներ
Ժամանակի ընթացքում առանձնացել են աշխատանքի մտավոր և ֆիզիկական ոլորտներ։ Տեխնիկական առաջընթացը, աշխատատար և առողջության համար վնասակար աշխատանքների մեքենայացումն ու ավտոմատացումը նպաստում են աշխատանքի պայմանների բարելավմանը, մասնագիտական վնասակարությունների ազդեցության փոքրացմանը, մասնագիտական հիվանդությունների և արտադրական վնասվածքների նվազմանը։ Սակայն ֆիզիկական աշխատանքի կտրուկ նվազումը կարող է բացասաբար ազդել մարդու առողջության վրա։
Տնտեսագիտություն
Որպես տնտեսական կատեգորիա, աշխատանքն իրենից ներկայացնում է արտադրության գործոններից մեկը։
Աշխատանքի կազմակերպման գործընթացը
Աշխատանքի կազմակերպման մեջ առանձնացնում են հետևյալ հիմնական բաղկացուցիչները՝
Աշխատանքի պայմանները
Ժամանակակից տնտեսության զարգացումն ուղեկցվում է աշխատանքի պայմանների բարելավման գործընթացներով։ Աշխատանքի միջազգային կազմակերպության շատ որոշումներում և հրահանգներում նշվում է, որ մարդկանց աշխատանքային գործունեությունը և կենսագործունեությունը կյանքի որոշակի հատվածներում համընկնում է ժամանակի և տարածության մեջ։ Անբարենպաստ աշխատանքային պայմանների դեպքում մարդու ծախսած կենսական էներգիան հասնում է զգալի չափերի, որը բացասական հետևանքներ է ունենում։
Պատմական մատերիալիզմ
Պատմական մատերիալիզմի մեջ աշխատանքը դիտարկվում է որպես մարդու կյանքի հիմնարար մեթոդ, ինչպես մարդու՝ աշխարհի նկատմամաբ վերաբերմունքի բոլոր ձևերի բազմազանության մի «բջիջ»։ Նպատակաուղղված աշխատանքի գործընթացում մարդը որպես աշխատանքի սուբյեկտ՝ իր կողմից ստեղծված աշխատանքի գործիքների օգնությամբ վերափոխում է աշխատանքի առարկան՝ իրեն անհրաժեշտ արտադրանքի։ Աշխատանքի առարկան պայմանավորված է առարկայի յուրահատկությունից, գործիքների զարգացման աստիճանից, դրա իրագործման եղանակից ու նպատակից։
Մինչև ստեղծվելը՝ աշխատանքի արտադրանքը գոյություն ունի մարդու մտքում՝ իդեալական վիճակով։ Չնայած նպատակը կազմակերպում է աշխատանքի գործընթացը՝ գործող առարկան հպատակեցնելով, աշխատանքի զարգացվածության գլխավոր չափորոշիչներն աշխատանքի գործիքներն են։ Դրանց մեջ առարկայացված է նյութական արտադրության զարգացվածության աստիճանը, աշխատանքի հասարակական բաժանումը։ Բացի դրանից, աշխատանքի ընթացքում մարդկանց մեջ հատուկ փոխհարաբերություններ՝ արտադրական հարաբերություններ են ձևավորվում։
Աշխատանք փնտրելու տեսությունը
Քանի որ աշխատանքի շուկայում տեղեկատվությունն անկատար է, աշխատանք փնտրելու գործընթացը ժամանակ է խլում։ Աշխատանք փնտրելու պարզագույն մոդելը պարունակում է հետևյալ ենթադրությունները՝
Յուրաքանչյուր մարդ ձեռնամուխ լինելով աշխատանք փնտրելու գործընթացին, միշտ մտովի պատկերացնում է աշխատավարձի այն մակարդակը, որի դեպքում նա կհամաձայներ անցնել աշխատանքի։ Աշխատավարձի այդ մակարդակն անվանում են ռեզերվային աշխատավարձ։ Եթե աշխատողն ստանում է ռեզերվայինից բարձր մակարդակի աշխատավարձով աշխատանք, ապա նա անմիջապես ընդունում է այդ առաջարկը և աշխատանք փնտրելու գործընթացն ավարտվում է։ Եթե առաջարկվող աշխատավարձի մակարդակը ցածր է ռեզերվայինից, աշխատանք փնտրելը շարունակվում է։
Ամեն մի շուկայի համար կարելի է կառուցել աշխատավարձի բաշխման հաճախականության ֆունկցիա, որը ցույց կտա, թե որքան հաճախ են հանդիպում աշխատավարձի այս կամ այն մակարդակները։ Սովորաբար այդ ֆունկցիան ունի միաուռուցիկ թեքությամբ, դեպի ձախ հակված կորի տեսք։ Դա նշանակում է, որ շատ բարձր և շատ ցածր աշխատավարձերն հանդիպում են բավականին հազվադեպ, իսկ ավելի հաճախ առաջարկվում են աշխատանքներ, որոնք ավելի մոտ են նվազագույնին, քան առավելագույնին։
Ներկայումս աշխատանք գտնելու համար բավական շատ են օգտագործվում էլեկտրոնային հարթակները, որոնց միջոցով կարելի է շատ արագ ծանոթանալ առաջարկվող հաստիքներին և գտնել համապատասխան աշխատանք։
Ծանոթագրություններ
Կատեգորիա:Աշխատանք Կատեգորիա:Տնտեսագիտական տերմիններ Կատեգորիա:Տնտեսական ռեսուրսներ
Անցումային տնտեսություն
Անցումային տնտեսություն, մի տնտեսական համակարգից անցում մյուսին, անցումային շրջանը, կախված օբյեկտիվ և սուբյեկտիվ գործոններից, կարող է ինչպես կարճատև (տասնամյակներ), այնպես էլ երկարատև (հարյուրավոր տարիներ) լինել։ Հետխորհրդային երկրներում տեղի է ունենում անցում վարչահրամայական տնտեսական համակարգից շուկայականի, անցումային տնտեսություն է եղել նաև ավանդական տնտեսական համակարգից շուկայականին անցման ժամանակ։ Անցումային տնտեսությանը բնորոշ են սեփականության ձևի և տնտեսական գործունեության համակարգման հատկանիշներ։ Անցումային տնտեսությանը հատուկ են բազմակացութաձևություն, սոցիալ-տնտեսական հարաբերությունների սրացում, տնտեսության անկում, գործազրկության աճ, փողի արժեզրկում և այլն։ Հին համակարգի լիարժեք կերպափոխությունը հիմնականում կախված է անցում կատարող երկրի սոցիալ-տնտեսական զարգացածության մակարդակից, ներքին ուժերի դիմադրության աստիճանից, ավանդույթներից, սովորույթներից, ինչպես նաև արտաքին գործոնների ազդեցությունից։ Անցումային շրջանն ավարտված կարելի է համարել, երբ նոր տնտեսական համակարգն ապացուցում է իր տնտեսական և սոցիալական կենսունակությունը, իսկ երկրի բնակչությունը համոզվում է դրանում։
Հորիզոնական և ուղղահայաց կոորդինացիայի հարաբերակցության փոփոխություն
Կատարյալ է այն տարբերակը, երբ դրանց փոփոխությունը պայմանավորված է լինում ռեսուրսների ռացիոնալ բաշխվածությամբ կամ տնտեսության արդյունավետ գործունեությամբ։ Շուկայական ինքնակարգավորումն ունի մի շարք թերություններ, որոնք հաղթահարվում են տնտեսության պետական կարգավորման լծակների կիրառման միջոցով։ Եվ ընդհակառակը՝ տնտեսության պետական կարգավորման լծակների ուժեղացումն էլ հանգեցնում է տնտեսության արդյունավետության մակարդակի իջեցման, որը հաղթահարվում է շուկայական ինքնակարգավորման սկզբունքների կիրառմամբ։ Անցումային փուլը հնարավորություն է տալիս ձևավորելու հորիզոնական և ուղղահայաց համակարգման այնպիսի հարաբերակցություն, որը համապատասխանում է ստեղծված պայմաններին։
Գաղափարախոսական և քաղաքական գործոնի դեր
Սա պայմանավորված է այն հանգամանքով, որ շատ հաճախ, չկարողանալով բացահայտել ստեղծված սոցիալ-տնտեսական իրավիճակի բուն պատճառները, կամա թե ակամա տուրք է տրվում գաղափարախոսական ոչ հիմնավոր ուղղությունների, և գործընթացը քաղաքականացվում է համապատասխան ուժերի կողմից։ Օրինակ՝ Ռուսաստանում 19-րդ դարի վերջին և 20-րդի սկզբներին առկա վիճակի բուն պատճառները բոլշևիկները ներկայացրին մարքսիստական տեսության տրամաբանությամբ և կարողացան հեղաշրջման ճանապարհով քաղաքական իշխանությունը զավթել, ինչը հետագայում համարելով պատմական օրինաչափություն՝ ստեղծեցին մի հասարակարգ, որը իրականում շեղում էր պատմական զարգացման բնականոն ընթացքից։ Այդպիսի շեղումներ եղել են նաև Անգլիայում (17-րդ դար) և Ֆրանսիայում (18-րդ դար) բուրժուադեմոկրատական հեղափոխությունների ժամանակ, որոնք հաղթահարվել են մեծ կորուստների գնով։ Նման բազմաթիվ օրինակներ կան 20-րդ դարում, որոնցից ամենահատկանշականը ֆաշիզմի հաղթանակն էր Գերմանիայում, Իտալիայում, Պոլ Պոտը՝ Կամբոջայում, կոմունիստական դիկտատուրայի ստեղծումը՝ Չինաստանում և այլն։ Նույն տրամաբանությամբ էր ընթանում նաև վարչահրամայական բռնապետական համակարգից անցումը շուկայականին։ Այստեղ նույնպես գաղափարախոսական և քաղաքական գործոնը զգալի դեր ունեցավ։ Շուկայական տնտեսաձևին անցումը համարելով ռազմավարական նպատակ՝ հաշվի չէր առնվում, որ կտրուկ և չհիմնավորված միջոցառումները նույնպես կարող են ռեսուրսների մեծ կորուստների պատճառ դառնալ։ Այդ անցումը անհրաժեշտաբար պետք է կարգավորվի պետության կողմից՝ հաշվի առնելով տնտեսության զարգացման առաջնահերթությունները, կառուցվածքային փոփոխության միտումները, սոցիալական հիմնախնդիրների առկայությունը և այլն։
Աղբյուրներ
Կատեգորիա:Տնտեսագիտական տերմիններ Կատեգորիա:Տնտեսական համակարգեր
Բալըկ (այլ կիրառումներ)
Բալըկ, կարող է վերաբերել՝
Արծիվը (ֆիլմ, 1959)
«Արծիվը» (Orzeł), լեհական գեղարվեստական ֆիլմ, որը նկարահանել է ռեժիսոր Լեոնարդ Բուչկովսկին 1958 թվականին «KADR» կինոստուդիայում։ Պրեմիերան կայացել է 1959 թվականի փետրվարի 7-ին։
Ֆիլմը մասնակցել է 1959 թվականի Մոսկվայի միջազգային կինոփառատոնին ։ 2010 թվականին այն առաջադրվել է լեհական «Złote Kaczki» կինոմրցանակի մրցութային անվանակարգերում՝ լավագույն ֆիլմերի լավագույն դերասան – Բրոնիսլավ Պավլիկ, Ալեքսանդր Սևրուկ և Վենչիսլավ Գլինսկի։
Սյուժե
Ֆիլմը նկարահանվել է իրական դեպքերի հիման վրա։
1939 թվականին Լեհաստանի վրա Գերմանիայի հարձակման ժամանակ լեհական ռազմական նավատորմի «Արծիվ» («Օժել») սուզանավին գտնվում էր Բալթիկ ծովում։ Սեպտեմբերյան արշավանքի պարտությունից հետո սուզանավն այլևս չի կարող մտնել Գդինյա նավատորմ, որովհետև ֆարվատերն ականապատված է։ Սուզանավի անձնակազմը կտրվում է հայրենիքից, գրեթե անզեն։ «Արծիվ» սուզանավին հաջողվում է հեռանալ գերմանացիներից և հասնել Տալլինի նավահանգիստ, որպեսզի լրացնի վառելիքի պաշարները։ Էստոնական նավատորմում անձնակազմն ստիպված է հեռանալ սուզանավից՝ տախտակամածին թողնելով հիվանդ հրամանատարին։  Հակառակ Էստոնիայի իշխանությունների հավաստիացումներին` անձնակազմը շուտով ներկալվում է։ Նոր հրամանատարը՝ կապիտան Գրաբինսկին, փախչելու որոշում է կայացնում։ Արդյունքում «Արծիվը» կարողանում է գաղտնի լքել նավահանգիստը։ Գերմանացիները կրնկակոխ հետապնդում են խիզախ նավաստիներին, այնուամենայնիվ, նրանց հաջողվում է հեռանալ թշնամու հետապնդումից և հասնել Անգլիա։
«Արծիվ» սուզանավի անձնակազմի սխրանքը դարձել է գերմանական նվաճողների դեմ լեհերի պայքարի խորհրդանիշ։
Արտաքին հղումներ
Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:1959 ֆիլմեր Կատեգորիա:Լեհական դրամա ֆիլմեր Կատեգորիա:Լեհական ռազմական ֆիլմեր Կատեգորիա:Լեհական պատմական ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Բնօրինակում անաղբյուր հոդվածներ
Screamworks: Love in Theory and Practice
Screamworks: Love in Theory and Practice, յոթերորդ ստուդիական ալբոմը ֆիննական «HIM» ռոք խմբի։ Թողարկվել է «Sire Records» լեյբլում։ Մեծ Բրիտանիայում և Ֆրանսիայում ալբոմը թողարկվել է 2010 թվականի փետրվարի 8-ին, իսկ Ամերիկայում փետրվարի 9-ին։ Ճապոնիայում և Գերմանիայում թողարկվել է փետրվարի 10-ին և փետրվարի 12-ին։ Ալբոմի բոլոր կոմպոզիցիաները գրվել են Վիլե Վալոյի կողմից։
Ծանոթագրություններ
Կատեգորիա:2010 ալբոմներ
Բաբակովո
Բաբակովո (Бабакове), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Բաբակովո գյուղում բնակվում էր 43 մարդ։
Արտաքին հղումներ
Կատեգորիա:Ուկրաինայի Սումիի մարզի Նեդրիգայլովի շրջանի բնակավայրեր Կատեգորիա:Ուկրաինայի գյուղեր
Ռովիտո
Ռովիտո (Rovito), կոմունա Իտալիայում, Կալաբրիա մարզում՝ Կոզենցա գավառում ։
Բնակչությունը կազմում է 2810 մարդ, բնակչության խտությունը կազմում է 281 մարդ/կմ²։ Զբաղեցնում է 10 կմ² մակերես տարածք։ Փոստային ինդեքսն է՝ 87050։ Հեռախոսային կոդը՝ 0984։
Սուրբ Մեծ նահատակ Բարբարան հարգվում է որպես համայնքի հովանավոր։
Հարևան կոմունաներ՝ Կոզենցա, Կասոլե Բրյուսիո, Սելիկո, Լապպանո, Սան Պիետրո ին Գուարանո, Տրենտա, Զումպանո։
Ծանոթագրություններ
Կատեգորիա:Իտալիայի բնակավայրեր
Բոբրիկսկի գյուղական խորհուրդ (Ռոմենսկի շրջան)
Բոբրիկսկի գյուղական խորհուրդ  (Бобрицька сільська рада), Ուկրաինայի Սումիի մարզի Ռոմենսկի շրջանում ։
2001 թվականի տվյալներով Բոբրիկսկի գյուղական խորհրդում բնակվում էր 1983 մարդ։ Խորհրդում կա 4 բնակավայր։
Արտաքին հղումներ
Կատեգորիա:Ուկրաինայի բնակավայրեր
Լեսովկա (գյուղ, Սախնովշչինսկի շրջան)
Լեսովկա (Лесівка), գյուղ Ուկրաինայի Խարկովի մարզի Սախնովշչինսկի շրջանում։ Հիմնադրվել է 1890 թվականին։
2001 թվականի տվյալներով Լեսովկա գյուղում բնակվում էր 17 մարդ։ Բնակավայրը զբաղեցնում է 0,13 կմ² տարածք։ Բնակչության խտությունը կազմում էր 130,77 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Սախնովշչինսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1890 թվականին հիմնադրված բնակավայրեր
Եվթիմիոս Զիգաբենոս
Եվթիմիոս Զիգաբենոս (Εὐθύμιος Ζιγαβηνός, ), բյուզանդացի աստվածաբան, Սուրբ Գրքի մեկնաբան։
Կենսագրություն
Եվթիմիոս Զիգաբենոսի մասին սակավ կենսագրական տվյալներ են պահպանվել։ Միայն հայտնի է, որ նա իր կյանքի սկզբնական շրջանում եղել է պալատական, այնուհետև հեռացել է աշխարհիկ կյանքից և դարձել վանական։ Նրա գրչին են պատկանում Աստվածաշնչի մի շարք գրքերի արժեքավոր մեկնություններ, ինչպես նաև «Զեն դավանաբանական ուղղափառ հավատի» ջատագովական բնույթի աշխատությունը։ Այս աշխատությունը հայագիտության համար կարևոր է նրանով, որ հեղինակը սույն երկի մի գլուխը նվիրել է Հայաստանյայց Առաքելական Եկեղեցու դավանանքի հերքմանը։ Այս աշխատությունից լայնորեն օտվել են միջնադարյան վրաց հեղինակները՝ իրենց Հայոց Եկեղեցու դավանանքի դեմ գրված աշխատություններում։
Գրականություն
Կատեգորիա:Բյուզանդացի աստվածաբաններ Կատեգորիա:Բյուզանդացի գրողներ
Դավլետշինո
Դավլետշինո (Давлетшино, Дәүләтша), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Յամուշան-Կլյուչի
Յամուշան-Կլյուչի (Ямушан-Ключи), գյուղ Ռուսաստանի Ուդմուրթական հանրապետության Կիզներսկի շրջանի կազմում։ Գտնվում է Կիզներ քաղաքից 13 կմ հարավ, Մոժգա քաղաքից 55 կմ հարավ-արևմուտք և Իժևսկ քաղաքից 130 կմ հարավ-արևմուտք։
Բնակչություն
Բնակչությունը 2008 թվականին գրանցված տվյալներով կազմել է 5 մարդ, 2012 թվականին գրանցված տվյալներով՝ 1 մարդ։
Դավլետշինո
Բնակչությունը 2009 թվականին գրանցված տվյալներով կազմում էր 173 մարդ։
Յամուշան-Կլյուչի
Հիշատակի վայրեր
Նախկին գյուղից ոչ հեռու գտնվում է 1919 թվականին սպիտակ գվարդիայի կողմից գնդակահարված կարմիր բանակի զինվորների եղբայրական գերեզմանը ։ Այս վայրը կոչվում է նաև «զինվորական դաշտ»։
Դավլետշինո
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Աբզելիլովսկի շրջանի բնակավայրեր
Յամուշան-Կլյուչի
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Կիզներսկի շրջանի բնակավայրեր
Խոջա Նահապետ Գուլնազար
Խոջա Նահապետ Գուլնազար (1629, Վ. Ագուլիս - դեկտեմբերի 31, 1694), հայ վաճառական, տպարանապետ, մեկենաս։
Կենսագրություն
Խոջա Նահապետ Գուլնազարը 1676 թվականին Կ. Պոլսում մեծ գումարով ընդօրինակել է տվել մի Հայսմավուրք։ 1680-ական թվականներին նրա միջոցներով հրատարակվել է վենետիկյան տպարանատեր Միքելանջելո Բարբոնիի տպարանում լույս տեսած գրքերից մեկը։ Անտոն Բարթոլիի տպարանում (Վենետիկ) ջուղայեցի վաճառական Խարտաշենց Անտոնի ընկերակցությամբ տպագրել է տվել «Դաշանց թուղթ»-ի 2-րդ հրատարակությունը (լույս է տեսել 1695 թվականին)։ 1686 - 1687 թվականներին Վենետիկում հիմնել է սեփական տպարան և լույս ընծայել նախ Ներսես Շնորհալու «Յիսուս Որդի»-ն (1686), ապա՝ «Պարզաբանութիւն հոգենուագ Սաղմոսացն» (1687), որի սկզբում Խոջայիի դիմանկարն է՝ հայ վաճառականի տարազով։ Գրքի յուրաքանչյուր էջի ձախ կողմում տպված է գրաբար բնագիրը, աջում՝ Հովհաննես Կոստանդնուպոլսեցու (Հովհաննես Հոլով) աշխարհաբար մեկնությունը։ «Պարզաբանութիւն»-ը համարվում է աշխարհաբարով տպագրված երկրորդ գիրքը (1675 թվականին Մարսելում լույս տեսած «Արհեստ համարողութեան» գրքից հետո)։
Խոջան թաղված է Ագուլիսի կաթոլիկական Ս. Հուլիանոս եկեղեցում։
Գրականություն
Կատեգորիա:Հայ վաճառականներ Կատեգորիա:Հայ բարերարներ Կատեգորիա:1629 ծնունդներ Կատեգորիա:1694 մահեր Կատեգորիա:Դեկտեմբերի 31 մահեր
(3814) Հոշի-նո-մուրա
(3814) Հոշի-նո-մուրա (Hoshi-no-mura), աստերոիդ աստերոիդների հիմնական գոտում։ Հայտնաբերվել է 1981 թվականի մայիսի 4-ին Թոշիմասա Ֆուրութայի կողմից Տոկայիում ։
Միջին հեռավորությունը Արեգակից կազմում է 3,162995 ա. մ., առավելագույնը մոտենում է 2,834 ա. մ. հեռավորության վրա և հեռանում 3,492 ա. մ. ։ Արեգակի շուրջ մեկ ամբողջական պտույտ է կատարում 2054,69 երկրային օրվա ընթացքում, իր ուղեծրով շարժվելով միջինում 0,175209 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,55° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Թոշիմասա Ֆուրութայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հովհաննես Հեքելեկյան
Հովհաննես Նազարի Հեքելեկյան, հայ մանրէաբան, կենսաքիմիկոս։ Մանրէաբանական գիտությունների դոկտոր (1925)։
Կենսագրություն
Ավարտել է Ռաթջերսի (Նյու Ջերսի նահանգ, ԱՄՆ) համալսարանը։ 1957-1967 թվականներին եղել է նույն համալսարանի դասախոս, ամբիոնի վարիչ։ Աշխատանքները վերաբերում են հոսող կեղտաջրերի ախտազերծման և մաքրման կենսաբանական մեթոդների մշակման հարցերին։ Ամերիկյան բակտերիաբանների և քիմիական ընկերությունների անդամ։ Արժանացել է գիտական մի շարք մրցանակների։
Ծանոթագրություններ
Կատեգորիա:Հայ մանրէաբաններ Կատեգորիա:Հայ կենսաքիմիկոսներ Կատեգորիա:Հայ գիտնականներ
Կալամբակի
Կալամբակի (Καλαμπάκι ), փոքր քաղաք Հունաստանում։ Արևելյան Մակեդոնիա և Թրակիա պերիֆերիայի Դրամա ծայրամասային միավորի Դոքսատոն համայնքի վարչական կենտրոնը։ Գտնվում է ծովի մակարդակից 60 մետր բարձրության վրա, Դրամայից 11 կմ հարավ և Աթենքից՝ 343 կմ հյուսիս։
Միությունը ստեղծվել է 1919 թվականին ։ Ըստ 2011 թվականի վիճակագրության՝ բնակչություն 3110 մարդ է։ Մակերեսը՝ 24,49 կմ²։ Բնակչությունը գերազանցապես զբաղվում է գյուղատնտեսությամբ։
Փոքրասիական աղետից և Հույն-թուրքական բնակչության փոխանակությունից հետո Կալամբակիում հաստատվել են Պոնտոսից, Արևելյան Թրակիայից գաղթականները (գերազանցապես Կրիոներո գյուղից, այժմ՝ Սոուջակ), Կապադովկիայից՝ կարամանիլիդները։
Հունվարի 18–ին՝ Աթանաս Ալեքսանդրացիու հիշատակության օրը նշվում է «կուրբանի» տոնը, որը ուղեկցվում է զոհաբերություններով  ։
Մասլենիցայի երկուշաբթի օրը (Մաքուր երկուշաբթիից մեկ շաբաթ առաջ) անցկացվում է թրակիական «Կալոյերոս» տոնը  ։
Ծանոթագրություններ
Կատեգորիա:Հունաստանի քաղաքներ Կատեգորիա:Հունաստանի բնակավայրեր
Սերգեյ Մերկուրով
Սերգեյ Դմիտրիի Մերկուրով (Сергей Дмитриевич Меркуров, ), հունահայ նշանավոր քանդակագործ, ԽՍՀՄ ժողովրդական նկարիչ, ակադեմիկոս և Պուշկինի անվան արվեստի թանգարանի տնօրեն։
Կենսագրություն
Ծնվել է 1881 թ. հոկտեմբերի 26-ին (նոյեմբերի 7-ին) Ալեքսանդրապոլում (ներկայումս՝ Գյումրի) հայ քաղկեդոնացի գործարարի ընտանիքում։ Գեորգի Գյուրջիևի զարմիկն է ։ 1901 թ. ավարտել է Թիֆլիսի ռեալական դպրոցը և ընդունվել Կիևի պոլիտեխնիկական ինստիտուտ, որտեղից վտարվել է քաղաքական գործունեության համար։ 1902 թ. Մերկուրովը ուսումը շարունակել է Շվեյցարիայում Ցյուրիխի համալսարանի փիլիսոփայության ֆակուլտետում, ուսանել է Ադոլֆ Մեյերի մոտ, Մյունխենի գեղարվեստի ակադեմիայում մինչև 1905 թ.։ 1905 թ. աշնանից մինչև 1907 թ. ապրել և ուսանել է Փարիզում, եղել է Օգյուստ Ռոդենի և բելգիացի Կ. Մանյեի աշակերտը, որը անդրադարձել է նրա աշխատանքների վրա։ 1907 թ. վերադարձել է Հայաստան՝ Խրիմյան Հայրիկի հետմահու դիմակը ստեղծելու նպատակով։ Հետագայում ապրել է Թիֆլիսում, Յալթայում, Մոսկվայում, ուր հրավիրվել է Լ. Ն. Տոլստոյի հետմահու դիմակը պատրաստելու համար։ Երևանում կանգնեցված Ստեփան Շահումյանի արձանի (1931) հեղինակն է, Լենինի ու Ստալինի մի շարք բարձրարվեստ հուշարձանների (այդ թվում՝ Երևանում) հեղինակ է։ Մոսկվայում տեղադրված Տոլստոյի, Տիմիրյազևի, Բուրդենկոյի և այլ արձանների հեղինակն է։ Մերկուրովը ժամանակակից ակադեմիական ոճի երևելի ներկայացուցիչ է։ Եղել է ազատախոհ անձնավորություն, ծանոթ է եղել Լենինի և ժամանակի շատ այլ նշանավոր գործիչների հետ։
Մահ
Մահացել է 1952 թ. հունիսի 8-ին Մոսկվայում և թաղված է Նովոդևիչյան գերեզմանատանը (հողակտոր №2) 1984 թ.
Հիշատակ
ԽՍՀՄ-ում և Հայաստանում թողարկվել են Մերկուրովին նվիրված փոստային նամականիշեր։
«Միտք» (1913 թ.) խորհրդանշական քանդակը 1956 թվականին տեղադրվել է Մերկուրովի գերեզմանին։
Արտաքին հղումներ
Կատեգորիա:Հայ քանդակագործներ Կատեգորիա:ԽՍՀՄ ժողովրդական նկարիչներ Կատեգորիա:Լենինի շքանշանի ասպետներ Կատեգորիա:Մյունխենի գեղարվեստի ակադեմիայի շրջանավարտներ Կատեգորիա:Նովոդևիչյան գերեզմանատանը թաղվածներ Կատեգորիա:20-րդ դարի հայ նկարիչներ Կատեգորիա:Ստալինյան մրցանակի դափնեկիրներ Կատեգորիա:20-րդ դարի քանդակագործներ Կատեգորիա:ՌԽՖՍՀ արվեստի վաստակավոր գործիչներ Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ Կատեգորիա:Աշխատանքային կարմիր դրոշի շքանշանի ասպետներ
Հերակլ Հավնունի
Հերակլ Հավնունի (նաև՝ Հերակղ, Հայրակղ, Հարակղ, ), հայ իշխան Բագրատունիների թագավորությունում, Հավնունիների նախարարական տոհմից։
Կենսագրություն
Աշոտ Երկաթի (914-928) կառավարման ժամանակ Գեղարքունիք գավառն անջատվում է Սյունիքից և միացվում է Բագրատունիների թագավորությանը։ Շատ չանցած՝ Աբասի (928-953) կամ Աշոտ Ողորմածի (953-977) ժամանակներում Գեղարքունիքում տիրույթներ են շնորհվում Հավնունիների իշխանական տոհմին։ Այդ մասին է վկայում Նորատուսի Սուրբ Գրիգոր եկեղեցու (Դոփուց վանք) արևմտյան պատին պահպանված Հերակլ Հավնունու 10-րդ դարի վերջի և 11-րդ դարի սկզբի հետևյալ արձանագրության առկայությունը, որն ունի 4 տող․
1000 թվականին Հերակլ Հավնունին Գավառում խաչքար է կանգնեցնում «յաւգնականութիւն» իրեն, կնոջն ու զավակներին ։ 1927 թվականի սեպտեմբերի 1-ին, այս արձանագիր խաչքարը Գավառի ձորամիջի գերեզմանատանը հայտնաբերում է Թադևոս Ավդալբեգյանը և այն փոխադրում քաղաքի Գյուղացու տան թանգարան (Գավառագիտական թանգարան)  ։ Գտնվելու վայրն այժմ անհայտ է ։
Ծանոթագրություններ
Կատեգորիա:Հավնունիներ Կատեգորիա:Հայ իշխաններ
Խոնավ անտառներ
Խոնավ անտառների բնական զոնան բաղկացած է երեք ենթազոնաներից.
Տարածման շրջաններ
Խոնավ անտառների զոնան ընդգրկում է Ամազոնի դաշտավայրը, Կոնգոյի իջվածքը, Գվինեական ծովափը, Հարավ-արևելյան Ասիայի մեծ մասը, Մալայան կղզեխումբը (Ֆիլիպիններ, Ինդոնեզիա, Մալայզիա), Նոր Գվինեա կղզին։
Կլիմա
Կլիման տաք է ու խոնավ։Հասարակածային և մերձհասարակածային կլիմա։ Տարվա եղանակները չեն արտահայտվում։ Ամբողջ տարվա ընթացքում ջերմաստիճանը բարձր է (ամսական միջինը՝ 25 - 28 °C)։ Տեղումները տարվա ընթացքում բաշխված են հավասարաչափ, հիմնականում թափվում են կեսօրին (ուժեղ կոնվեկցիայի պատճառով) ու կոչվում են զենիթային անձրևներ։ Տարեկան միջին տեղումները կազմում են 1000 - 3000 մմ.։ Տեղ-տեղ (Կամերունում) տեղումների միջին քանակը հասնում է 5000 մմ.-ի, իսկ առավելագույնը՝ 10.000 մմ.։
Հողեր
Ենթագոտիներում ջերմության, խոնավության և կենսաբանական պրոցեսների սեզոնայնությունը չի արտահայտված։ Շատ ուժգին ընթանում է կենսաքիմիական հողմնահարում։ Ձևավորվում է հողմնահարման կեղև, տեղում մնում են ալյումինի և երկաթի օքսիդները, որոնց հետևանքով առաջացել են դեղնակարմրավուն հողեր (լատերիտային հողեր)։
Փարթամ բուսականության և միկրոօրգանիզմների ակտիվ գործունեության շնորհիվ առաջացել են նաև կարմրահողեր (ֆեռալիտային հողեր)։
Խոնավության առատությունը առաջ է բերում՝ հողի անընդհատ լվացում մեծ խորության վրա, տեղ-տեղ ճահճակալում։
Բուսական աշխարհ
Բոլոր ենթագոտիներում բուսատեսակները համարյա նույնն են, բայց ի տարբերություն հասարակածային մշտադալար անտառների՝ արևադարձային անտառներում ծառերը տարվա երաշտային սեզոնին (ձմռանը) տերևաթափ են լինում։ Հասարակածային անտառներում ծառերը տերևաթափ են լինում ոչ թե միաժամանակ, այլ աստիճանաբար։
Հասարակածային և մերձհասարակածային գոտիներում անտառները մշտադալար են՝ «բազմահարկ»։ Միայն ծառերի տեսակների թիվը հասնում է մոտավորապես 1000-ի։ «Բարձր հարկ»ը ներկայացնում են Ֆիկուսները (մոտ 70 - 80 մ. բարձրությամբ), հսկա սեյբաները, ամերիկյան ընկուզենին, արմավենիները, հացի ծառը, երկաթի ծառը, հևեան, էբենոսը և այլն։ «Ցածր հարկ»ում աճում են բանանի, սեխի, կակաոյի, սուրճի, մանգոյի, արքայախնձորի ծառերը և այլ արևադարձային կուլտուրաներ։ Ծառերի արանքներում շատ են թփերը, փաթաթվող ու սողացող բույսերը, որոնցից նշանավոր են լիանները, որոնց երկարությունը հասնում է 300 մ.: Տարածված են հսկա խոլորձները (օրխիդեա)։ Ցածրադիր վայրերում, ջրառատ շրջաններում շատ են ջրաշուշանները ու կոշտ եղեգները։
Նմանատիպ անտառներին անվանում են Ջունգլի։
Կենդանական աշխարհ
Զոնայի անտառների համամատաբար ազատ վայրերում բնակվում են բազմաթիվ կենդանիներ` փղեր, ռնգեղջյուրներ, կոկորդիլոսներ, վարազներ, հսկա կրիաներ, խոշոր օձեր, մողեսներ, վագրեր, ընձառյուծներ, կատվառյուծներ (պումա), հովազներ (յագուար) և այլն։ Շատ են թռչունները, թիթեռները, չղջիկները, գորտերը, միջատներն ու մոծակները։
Ամազոնի անտառներում բնակվում է աշխարհի ամենախոշոր օձը՝ «ջրային վիշապ» անակոնդան։
Անտառի խուլ տեղամասերում կենդանիները հազվադեպ են հանդիպում։ Այս վայրերում հիմնականում տարածված են կապիկները (Գորիլա, Շիմպանզե, Օրանգուտան, Կզակապիկ, Ծույլ կապիկ, Կռնչակապիկ)։
Աֆրիկայի խոնավ հասարակածային անտառներում և հարակից շրջաններում լայն տարածում ունի Ցեցե ճանճը։
Յուրացում
Անտառներից ազատված վայրերում տաք ու խոնավ կլիման և հումուսով հարուստ լատերիտային հողերը հնարավորություն են տալիս մշակել թեյ, համեմունքներ, սուրճ, կակաո, բանան, արքայախնձոր, կիվի, արմավ, կաուչուկատուներ, բրինձ, բամբակ, ցիտրուսային կուլտուրաներ։ Բնական պայմանները թույլ են տալիս տարվա ընթացքում երեք անգամ բերք ստանալ։
Կատեգորիա:Անտառներ
Բարտոշ Բյալեկ
Բարտոշ Բյալեկ (Bartosz Białek, ), լեհ ֆուտբոլիստ, գերմանական «Վոլֆսբուրգ» ֆուտվոլային ակումբի հարձակվող։
Ակումբային կարիերա
Ծնվել է Բժեգում։ Ֆուտբոլային կարիերան սկսել է համանուն խմբի երիտասարդական թիմում։ 2011 թվականից մինչև 2014 թվականը խաղացել է երիտասարդական «Օլավա» թիմում, որից հետո դարձել է Լյուբլինի «Զագլեմբե» ակումբի ֆուտբոլային ակադեմիայի խաղացող։ 2019 թվականի նոյեմբերի 10-ին իր դեբյուտն է նշել «Զագլեմբե» ակումբի հիմնական կազմում` Էքստրակլասի շրջանակներում հանդիպելով «Ռակուվա» ակումբին և աչքի է ընկել խփած գնդակով։ Ընդհանուր առմամբ 2019/20 խաղաշրջանում լիգայի 19 խաղերում խփել է 9 գնդակ։
2020 թվականի օգոստոսի 19-ին տեղափոխվել է գերմանական «Վոլֆսբուրգ» ակումբ ` չորսամյա պայմանագիր է ստորագրել «գայլերի» հետ ։
Կարիերան հավաքականում
Հանդես է եկել Լեհաստանի մինչև 15, 16, 17, 18 և 19 տարեկանների հավաքականներում։
Ծանոթագրություններ
Կատեգորիա:Զագլեմբե Լյուբինի ֆուտբոլիստներ Կատեգորիա:Լեհ ֆուտբոլիստներ Կատեգորիա:Վոլֆսբուրգի ֆուտբոլիստներ Կատեգորիա:Ֆուտբոլի հարձակվողներ
Մինչո Նեյչև
Մինչո Նեյչև (Минчо Колев Нейчев, ), բուլղար քաղաքական գործիչ, Բուլղարիայի կոմունիստական կուսկացության անդամ, մի քանի կառավարություններում եղել է նախարար. Կիմոն Գեորգիևի գրասենյակում եղել է արդարադատության նախարար (1944-46), Գեորգի Դիմիտրովի կառավարությունում կրթության նախարար (1946-47) և Վիլկո Չերվենկովի ու Անտոն Յուգովի կառավարություններում եղել է արտաքին գործերի նախարար։ 1947 թվականին Նեյչևը գլխավորել է կոմիտե, որը մշակում էր Բուլղարիայի սահամանդրությունը, իսկ մինչև 1950 թվականը զբաղեցրել է պետական ամենաբարձր Բուլղարիայի Ժողովրդական Հանրապետության Ազգային Ժողովի Պրեզիդիումի նախագահի պաշտոնը ։
Կենսագրություն
Մինչո Նեյչևը ծնվել է 1887 թվականի ապրիլի 4-ին Ստարա Զագորայում։ 1908 թվականը Շվեյցարիայում ավարտել է իրավաբանական ֆակուլտետը, որից հետո հայրենի քաղաքում փաստաբան է աշխատել։ 1920 թվականին ընտրվել է կոմունիստական կուսակցություն և Ստարա Զագորայում գլխավորել է կուսակցության բաժանմունքը։ Սեպտեմբերյան հեղափոխությունից հետո 1923 թվականին ձերբակալվել է և ազատազրկության մեջ է գտնվել մի քանի ամիս։ 1941 թվականին կրկին ձերբակալվել է և բանտարկվել Կրիստոպոլի ճամբարում։ 1943 թվականին ազատվել է և ընդունվել Հայրենական ճակատ ։
1944 թվականի սեպտեմբերի 9-ի հեղաշրջումից հետո առաջացած կառավարությունում Մինչո Նեյչև դարձել է արդարադատության նախարար։ 1945 թվականին ընտրվել է Բուլղարիայի կոմունիստական կուսակացության կենտրոնական կոմիտե։ 1948 թվականին դարձել է Բուլղարիայի կոմունիստական կուսակցության կենտրոնական կոմիտեի թեկնածու, իսկ 1949 թվականին՝ անդամ։ 1946 թվականին ամռանը կարճ հեղաշրջումից հետո Նեյչևը դարձել է ժողովրդական կրթության նախարար։ Բուլղարիայի սահմանադրության մշակումից հետո Նեյչևը դարձել է Մեծ Ազգային Ժողովի 6-րդ Պրեզիդիումի (1947-1949) և 1-ին Ազգային Ժողովի (1950) նախագահ։ 1950 թվականին դարձել է Բուլղարիայի Հանրապետության արտաքին գործերի նախարար ։
Վիլկո Չերվենկովի հեռացումից հետո Նեյչևն ընդգրկվել է Պոլիտբյուրոյի կազմում, սակայն պահպանել է արտաքին գործերի նախարարի պաշտոնը մինչև իր մահը։ Մինչո Նեյչևը մահացել է 1956 թվականի օգոստոսի 11-ին Տարգովիշտեում՝ 69 տարեկան հասակում ։
Ծանոթագրություններ
Կատեգորիա:Բուլղարիայի նախագահներ Կատեգորիա:Բուլղարիայի արտաքին գործերի նախարարներ Կատեգորիա:Կալանավորներ և ձերբակալվածներ Կատեգորիա:Բուլղարացի իրավաբաններ Կատեգորիա:Բուլղարիայի քաղաքական գործիչներ
Գուադալուպե շրջան (Տեխաս)
Գուադալուպե շրջան (Guadalupe County), ԱՄՆ Տեխաս նահանգի 254 վարչական միավորներից մեկը։ 2008 թվականին բնակչության թիվը կազմում էր 117 172 մարդ ։ ԱՄՆ-ի վիճակագրության բյուրոյի համաձայն 2010 թվականին բնակչությունը կազմում էր 131 533 մարդ։ Շրջկենտրոնն է Սեգին (Seguin) բնակավայրը ։
Պատմություն
Գուադալուպե շրջանը կազմավորվել է 1846 թվականին Բեխար և Գոնզալես շրջանների որոշ հատվածներից։ Իր անվանումը ստացել է Գուադալուպե գետի անունից։
Աշխարհագրություն
ԱՄՆ վիճակագրության բյուրոյի տվյալներով Գուադալուպե շրջանի ընդհանուր մակերեսը կազմում է 1850 կմ², որից 1840 կմ²-ն զբաղեցնում է ցամաքը, իսկ 9,1 կմ²-ն կամ 0,5 %-ը՝ ջրային տարածքները ։
Բնակչություն
2010 թվականի դրությամբ բնակչության թիվը կազմում էր 131 533 մարդ։ Բնակչության խտությունը կազմում էր 71 մարդ/կմ²։
Բնակչության թիվը 2000 թվականի դրությամբ կազմում էր 89 023 մարդ։ Առկա էր 30 900 տնային տնտեսություն և 23 823 ընտանիք։ Բնակչության խտությունը կազմում էր 48 մարդ/կմ²։ Հաշվվում էր 33 585 բնակելի շինություն՝ 18 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 77,65 %, սևամորթներ կամ աֆրոամերիկացիներ – 5,01 %, բնիկ ամերիկացիներ (հնդկացիներ) – 0,55 %, ասիացիներ – 0,87 %, խաղաղօվկիանոսյան կղզիների բնակիչներ - 0,10 %, այլ ռասաների ներկայացուցիչներ – 12,76 %, երկու կամ ավելի ռասաների ներկայացուցիչներ – 3,07 %: Իսպանախոսները կամ լատինոամերիկացիները կազմում են բնակչության 33,21 %-ը (անկախ ռասայից)։
Բնակչության տարիքային կազմը հետևյալն էր՝ 28,50 % - մինչև 18 տարեկան, 9,00 % - 18-24 տարեկան, 29,10 % - 25-44 տարեկան, 22,20 % - 45-64 տարեկան և 11,30 % - 65 և ավելի բարձր։ Շրջանի բնակչի միջին տարիքը 35 տարեկան է։ Յուրաքանչյուր 100 կնոջը բաժին է ընկնում 97,00 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 94,30 տղամարդ։
Ծանոթագրություններ
Կատեգորիա:Տեխասի շրջաններ
Նատարին
Նատարին, բերդ Արցախի Մարտակերտի շրջանի Վանք գյուղի մատ, Խոխանաբերդից հարավ, Խաչեն գետի աջ ափին ։ Գտնվում է լեռան գագաթին, 1980 մ բարյրության վրա։ Որոշ նմանություն ունի Խոխանաբերդին։ Ենթադրաբար հիմնադրվել է VI դ ։ Ուշ ժամանակներում Ղարաբաղի մելիքների ռազմական հենակետն էր։ Գտնվում է ավերած վիճակում ։
Ծանոթագրություններ
Կատեգորիա:Արցախի ամրոցներ Կատեգորիա:Մարտակերտի շրջան
Զովունի
Զովունի, գյուղ Հայաստանի Կոտայքի մարզում, սահմանակից է Երևան քաղաքին։
Հիմնվել է 1965 թվականին, նախկին Ապարանի շրջանի Զովունի գյուղից վերաբնակեցված բնակիչների կողմից ։ Նախկին Զովունի գյուղը 1644 թվականին Սահակ գրչի հիշատակարանում հիշվում է Ծառաշեն (Ծառիյաշեն) անունով, գյուղի նախկին անվանումներից է Մոլլաղասում, գյուղը կոչվել է նաև Առաքելոց, կապված գյուղում 3 եկեղեցի լինելու փաստի հետ։ 2015 թվականի հունվարի 1-ի դրությամբ գյուղի բնակչության թիվը կազմել է 5765 մարդ , 2021 թվականի հունվարի 1-ի դրությամբ 6247 մարդ ։
Պատմական ակնարկ
Գյուղի տարածքի հին պատմական անվանումը եղել է Ծառաշեն, ապա Մոլլաղասում։ Գյուղի պատմական տարածքը գտնվում էր Մեծ Հայքի պատմական Նիգ գավառում։ Ըստ հայոց Տրդատ Գ թագավորի քարագիր հունարեն արձանագրության, Նիգ գավառը իր կենտրոնատեղիով նվիրվել է Գնթունիների նախարարական տոհմին։ Ծառաշենի հետ են առնչվում Տաճատ Գնթունու, Դավիթ Գնթունու և Գրիգորի Գնթունու անունները, ովքեր թաղված են պատմական Ծառաշեն գյուղի տարածքում։ Նրանցից Գրիգոր Գնթունին կառուցել է Սուրբ Պողոս-Պետրոս 5-6-րդ դարերի պատմական արժեք ներկայացնող եկեղեցին, որը սակայն ներկայումս կիսաքանդ վիճակում է։ Ծառաշենում է գտնվում նաև քրիստոնեական «Թուխ Մանուկ» տաճար եկեղեցին, որը թվագրվում է 6-րդ դարի։ Այդ տարածքում է գտնվում նաև «Սուրբ Վարդան» կիսաքանդ տաճարը (16-րդ դար) ։
Այստեղ է թաղված Վարդան Մամիկոնյանի հետ Ավարայրի ճակատամարտում զոհված Տաճատ Գնթունին։ Ըստ լեգենդի, այստեղ է թաղված Վարդան Մամիկոնյանի մարմնի մի փոքրիկ նշխար՝ մի փունջ մազ և մի մատը, դրա համար էլ հավանաբար մատուռ ուխտատեղին կոչվում է Սուրբ Վարդան։
Զովունի գյուղի բնակչության արմատները գալիս են Պարսկահայքի Հեր և Զարևանդ գավառներից, Խոյի գավառի Սևդավար և Բելդավար գյուղերից, նաև Ալաշկերտի, Մուշի և Սալմաստի գավառներից, 1829, 1877-78 և 1915-20 թթ. : Սևդավար և Բելդավար գյուղերի բնակիչների նախնիները ապրել են Արճեշ գավառում, որից հետո են տեղափոխվել են Խոյ։ Պատմաբան Գևորգ Շահխաթունյանը 1833 թ. գրել է «Տունք` 24, եկեղեցի հանուն սրբոյն Պետրոսի և Պողոսի։ Խոյի Մարաղա գյուղից են եկած»։ 1828 թվականին (1826-1828 թթ. Ռուս-պարսկական պատերազմից հետո) նշված գավառներից մի խումբ հայ ընտանիքներ գաղթել են Արևելյան Հայաստան ու բնակվել են Հայաստանի տարբեր շրջաններում, նրանց թվում նաև 35 տուն ներկայիս զովունեցիների նախնիները, որոնք տեղավորվել են Շենգավիթում, ապա որոշ ժամանակ հետո բարձրացել Արագածի փեշերը։ Որոշ ժամանակ ապրել են նաև Արզնիում` ասորիների հետ, որից հետո վերջնականապես հաստատվել նախկին Ապարանի շրջանի վարչական տարածքում և հիմնվել Մոլլաղասումում` պատմական Ծառաշեն գյուղի տեղում։ 1936 թվականին գյուղը Մոլլաղասումից վերանվանել են Զովունի։ Այդ թվականին գյուղի բնակչությունը կազմել է ընդամենը 203 մարդ։ Գյուղի բնակչության հիմանական զբաղմունքը եղել է հողագործությունն ու անասնապահությունը։
Զովունի գյուղը, որը գտնվում էր Ապարանի շրջանում, Ապարանի ջրամբարի կառուցման ժամանակ՝ 1965-1967 թթ-ին, ամբողջովին վերաբնակեցվեց Երևան քաղաքի Շահումյանի շրջանի վարչական տարածքում գտնվող Ամո գյուղին կից տարածքում, և ՀԽՍՀ Գերագույն խորհդրի 1972 թ. ապրիլի 4-ի հրամանագրով վերանվանվեց Զովունի, իսկ գյուղը մտավ Նաիրիի շրջանի կազմի մեջ։ Վերաբնակեցված ընտանիքների մի փոքր մաս բնակություն է հաստատել Երևանում՝ հիմնականում ներկայիս Աջափնյակ վարչական տարածքում [[Պատկեր:ZOVUNI ANTIQUE.jpg|ձախից|մինի|200px|Զովունի գյուղի տարածքից պեղված հնագույն անոթներ,
Գավառի Պետական համալսարանի հնագիտական և պատմագիտական թանգարանում]] Վերաբնակեցվելուց առաջ 1959 թվականի տվյալներով Ապարանի Զովունի գյուղը ունեցել է 711 բնակիչ, իսկ նոր Զովունիում 1975 թվականի տվյալներով արդեն 2555 մարդ, ներառյալ այնտեղ բնակվող եզդիական թաղամասի բնակչությունը։
Վերաբնակեցվելուց հետո տարբեր ժամանակահատվածներում (առավելապես Խորհրդային միության տարիներին) գյուղում սկսվեցին կառուցվել բնակելի տներ, խանութներ, դպրոց, մանկապարտեզ, բուժ. ամբուլատորիա, մեքենա-տրակտորային հավաքակայան իր արհեստանոցներով, մշակույթի տուն, վարչական շենքեր և այլն։ Փողոցները ասֆալտապատվեցին, մայթեզրերին տնկվեցին դեկորատիվ ծառեր, գյուղը ունեցավ խմելու և ոռոգման ջրի կարգավոր գործող ցանց, գյուղի փողոցներում կար գիշերային լուսավորվածություն։ Զովունի-Եղվարդ ընկած հատվածում հիմնվեցին խաղողի և պտղատու այգիներ։ Կառուցվեց նաև Երկրորդ համաշխարհային պատերազմում զոհված Զովունցիների հիշատակը հավերժացնող հուշարձան-կոթող և գյուղի պատմությանը նվիրված թանգարանը։
Զովունի գյուղի վարչական տարածքում է գտնվում Կարմիր բերդ կոչվող պատմամշակութային հուշարձանը, այն թվագրվում է միջին բրոնզից մինչև վաղ միջնադար, իսկ հայտնաբերված խեցեղենի նմուշները՝ 2-րդ-1-ին հազարամյակներ, տարածքում պահպանվել են 7-րդ դ. բերդի ավերակները ։, նրան հարող տարածքով (Հրազդանի կիրճում) հոսում է Հրազդան գետը։ Գյուղի արևելյան եզրին կա մ.թ.ա. 2-րդ-1-ին հազարամյակներին թվագրվող կիկլոպյան ամրոց, իսկ ընդհանուր առմամբ գյուղում կա ՀՀ Կառավարության կողմից հաստատված 24 հուշարձան ։
Բնակչություն
2021 թվականի տվյալներով Զովունի համայնքն ունի 1397 տնտեսություն՝ 8350 բնակիչ, որոնց թվում նաև ազգությամբ եզդի` 1332 բնակիչ, համայնքում վերջին մի քանի տարիներին բնակություն են հաստատել նաև ռուսներ` մոլոկաններ։ Դպրոցի աշակերտների թիվը՝ 804: Ընտրողների թվաքանակը 2020 թվականի փետրվար ամսվա տվյալներով կազմել է մոտ 5133 մարդ, բնակչության թվաքանակը 2019 թ. հունվար ամսվա դրությամբ՝ 6 251 մարդ։
Զովունի գյուղի բարբառը, ըստ լեզվաբանական տվյալների, Խոյի բարբառն է։
Վիթնաու (Բրայսգաու)
Արտաքին հղումներ
Կատեգորիա:Գերմանիայի քաղաքներ
Զովունի
Զովունի ազգաբնակչության փոփոխությունը (1975-2004)
.
Աշխարհագրական տվյալներ
Զովունի գյուղը գտնվում է Երևան քաղաքի հյուսիսարևմտյան հատվածում (Դավթաշեն վարչական շրջանի սահմանին), մայրաքաղաքից 1 կմ, իսկ մարզկենտրոն Հրազդան քաղաքից, մոտ 55 կմ հեռավորության վրա։ Սահմանակից է նաև Եղվարդ, Քանաքեռավան, Քասախ և Մրգաշեն համայնքներին ։
Բացարձակ նվազագույն ջերմաստիճանը -24 -26 °C, երբեմն այն հասնում է մինչև -30 °C: Բացարձակ առավելագույն ջերմաստիճանը հասնում է 35-40 °C: Ծովի մակերևույթից բարձր է միջին հաշվով 1100 մ, տաք օրերի թիվը տարվա մեջ 200 օր է։ Տեղումները սակավ են՝ տարեկան 250-300 մմ։
Ոռոգման ջուրը ստանում է Արզնի-Շամիրամ ջրանցքով, իսկ խմելու ջուրը ապահովվում է Արզնի-Երևան ջրատարով։
2019 թվականին փոխվել է խմելու ջրի մայր խողովակաշարը ։
2021 թվականին Հայաստանի կառավարության որոշմամբ ներդրումային ծրագրով նախատեսվում է կառուցել բնակելի թաղամաս, ներդումների չափը կազմելու է մոտ 11.9 մլրդ դրամ ։
Տրանսպորտ
Համայնքը սպասարկել են թիվ 36 երթուղային տաքսին, որը սպասարկման վերջին մի քանի տարիներին դարձել էր ավտոբուսային երթուղի, թիվ 12 ավտոբուսային երթուղին, որը փոխարինել է 31Ա միկրոավտոբուսային երթուղուն և 74 համարի երթուղային տաքսին։ 2020 թ. համավարակի պայմաններում գործում էր միայն 74 համարի երթուղին, ներկայումս այդ երթուղին հանվել է գյուղից, 2021 թվականից համայնքը սպասարկել է 12 ավտոբուսային երթուղին, իսկ 2021 թվականի վերջին նաև թիվ 54 միկրոավտոբուսային երթուղին, 2022 թվականի սեպտեմբերից գյուղը սպասարկում է 75 համարի միկրոավտոբուսային երթուղին։
Ձեռնարկություններ
Համայնքում 2012 թվականի օգոստոս ամսվա դրությամբ գործել են 21 առևտրի, 2 հանրային սննդի, 3 կենցաղային ծառայության օբյեկտ, 1 դեղատուն, 1 շինարարական նյութերի խանութ, 3 բենզալցակայան, 2 գազալցակայան, 2 խաղատուն և 7 խաղասրահ ։
2015 թվականի հուլիսի դրությամբ համայնքի տարածքում գործում են թվով 21 հատ առևտրի, 2 հատ հանրային սննդի և 4 հատ կենցաղային սպասարկման օբյեկտներ, ինչպես նաև 3 հատ գազալցակայաններ։
Համայնքի տարածքում գործում են ևս 17 տարբեր ընկերություններ, որոնցից են.
2007 թ. համայնքի տարածքում շահագործման է հանձնվել 150 հազար խ.մ. տարողությամբ աղաջրապահեստարանը, որը հնարավորություն է տալիս Աբովյանի ստորգետնյա գազապահեստ կայանի հորերն ազատել կուտակվող աղաջրից՝ արդյունքում ընդլայնելով պահեստավորվող գազի ծավալները ։
Հայաստանի «Հայաստանի որսորդների և ձկնորսների միություն» ՍՊԸ-ն 2013 թ. հայտարարել է, որ Զովունի համայնքում գտնվող արտադրամասում հրազեն է արտադրելու ։
Սպորտ և մշակույթ
Գյուղում կա ավագ դպրոց, մանկապարտեզ, մշակութային կենտրոն, երաժշտական դպրոց, բուժական ամբուլատորիա։
Սպորտ
Համայնքի բնակիչ Կորյուն Սողոմոնյանը 2009 թվականին դարձել է 46 կգ քաշային կարգում բռնցքամարտի աշխարհի չեմպիոն ։ Այդ կապակցությամբ Նիգ-Ապարան կազմակերպության հետ համատեղ կազմակերպվել է շնորհանդես-մեծարման երեկո, որին մասնակցել են բռնցքամարտի աշխարհի չեմպիոններ Վիկ Դարչինյանը, Արթուր Աբրահամը և Սյուզի Կենտիկյանը ։ Շնորհանդեսը տեսանկարահանվել է մի շարք հեռուստաընկերությունների կողմից և եթեր հեռարձակվել ։ Կորյուն Սողոմոնյանը նաև 2012 թ. եվրոպայի չեմպիոն է ։ Կորյուն Սողոմոնյանը մասնակցել է 2021 թ. կայացած օլիմպիադային ։ Համայնքի բնակիչ Տարոն Սողոմոնյանը 2009 թվականին բռնցքամարտի Եվրոպայի առաջնության արծաթե մեդալակիր է դարձել, իսկ 2012 թվականին Երևանում անցկացվող բռբցքամարտի երիտասարդական առաջնությունում հասել է մինչև 1/4 եզրափակիչ ։ 2009 թվականին համայնքի մի քանի երիտասարդներ քիք-բոքսի հանրապետության առաջնության չեմպիոն են ճանաչվել՝ 5 ոսկե մեդալ, 2 արծաթե մեդալ, 1 բրոնզե մեդալ և գավաթային առաջնությունում՝ խմբային գավաթակիր։
Համայնքի մի քանի բնակիչներ տարբեր տարիներին դարձել են կարատեի տարբեր ոճերի Հանրապետության և Եվրոպայի չեմպիոններ (Կարեն Հարությունյան, Արման Հարությունյան, Գրիգոր Բաղդասարյան, Ազիզ Ավդալյան), բռնցքամարտի Հայաստանի չեմպիոն է Արմեն Եփրեմյանը։
2009 թվականին Զովունի «Լեոն» սպորտային ակումբի թիմը քիք-բոքսինգի գավաթի հանրապետական մրցաշարում թիմային կարգով նվաճել է 1-ին տեղը։
2010 թվականին անցկացված «Բանակ-18» ռազմա-մարզական համահայկական մրցաշարի նախընտրական փուլում զովունեցի մարզիկները գրավել են պատվավոր 3-րդ տեղը։
2017 թվականին ստեղծվել է Զովունի 03 պատանեկան ֆուտբոլային ակումբը, որը մասնակցել է 2017-2018 և 2018-2019 թ.. Հայաստանի ֆուտբոլի մանկապատանեկան առաջնություններին։